કોંગ્રેસ અધ્યક્ષ રાહુલ ગાંધીએ નોટબંધી મામલે ફરી એકવાર સરકારને ઘેરતાં કહ્યુ છે કે આ બધાંની શરૂઆત નોટબંધીથી થઈ છે. વડાપ્રધાન મોદીના એક નિર્ણયથી પાંચસો અને હજાર રૂપિયાની જૂની નોટ રદ્દી થઈ ગઈ. જેના કારણે લોકોના નાણાં બેંકોમાં ચાલ્યા ગયા હતા. આ નાણાંને નીરવ મોદી લઈને ભાગી ગયો. રાહુલ ગાંધીએ આકરા લહેજામાં સવાલ કર્યો છે કે વડાપ્રધાન મોદી સવાલોથી બચી શકે નહીં. રાહુલ ગાંધીએ કહ્યુ છે કે વડાપ્રધાન મોદી આગળ આવીને જણાવે કે આ બધું કેવી રીતે થયું અને હવે આગળ શું કરવામાં આવશે.